S-611/2020

D Ó M U R

Héraðsdóms Reykjaness 4. júní 2020 í máli nr. S611/2020:

Ákæruvaldið

(Á-kk-nf J-kk-nf saksóknarfulltrúi) gegn

S-kk-þgf Ö-kk-þgf

(U-kk-nf S-kk-nf B-kk-nf lögmaður)

Mál þetta, sem dómtekið var 25. maí sl., höfðaði lögreglustjórinn á Suðurnesjum með ákæru 24. febrúar sl. á hendur ákærða, S-kk-þgf Ö-kk-þgf, kt. 0000000000, [...]:

„fyrir fíkniefnalagabrot og peningaþvætti, sem hér nánar greinir;

I.

Með því að hafa, fimmtudaginn 20. desember 2012, að Fífumóa 3d, 260 Reykjanesbæ, haft í vörslum sínum, samtals 101,61 grömm af amfetamíni, 3,91 grömm af metamfetamíni og 0,96 grömm af maríhúana, sem ákærði framvísaði á ofangreindu heimili sínu og lögregla lagði hald á, en fíkniefnin voru ætluð til söludreifingar í ágóðaskyni.

Telst háttsemi ákærða varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Með því að hafa, á tímabilinu 1. ágúst 2011 til og með 8. janúar 2013, tekið við, nýtt, umbreytt, afhent og/eða aflað sér ávinnings alls að fjárhæð kr. 11.650.002,, með sölu og dreifingu ótiltekins magns fíkniefna og/eða eftir atvikum með öðrum ólögmætum og refsiverðum hætti en fjármunirnir voru lagðir inn á bankareikninga hans nr. 0142264329 og 01472650841, en með háttsemi sinni geymdi ákærða ávinninginn, flutti og leyndi honum og upplýsingum um uppruna, eðli, staðsetningu og ráðstöfun hans.

Telst háttsemi ákærða varða við 1., sbr. 2. mgr. 264. gr. almennra hegningarlaga nr. 19/1940. 2

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerð verði upptæk 101,61gömm af amfetamíni, 3,91 grömm af metamfetamíni og 0,96 grömm af maríhúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærði krefst vægustu refsingar sem lög leyfa. Þá er þess krafist að allur sakarkostnaður verði greiddur úr ríkissjóði, þar með talin málsvarnarlaun skipaðs verjanda.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir. Var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]. Samkvæmt sakavottorði ákærða gekkst hann undir lögreglustjórasátt 30. október 2017 vegna aksturs undir áhrifum ávana og fíkniefna, en þá var ákærða gert að greiða sekt að fjárhæð 100.000 krónur auk þess sem hann var sviptur ökurétti. Samdægurs gekkst ákærði undir aðra lögreglustjórasátt vegna fíkinefnalagabrots og var honum þá gert að greiða sekt að fjárhæð 174.000 krónur. Þá gekkst ákærði undir lögreglustjórasátt 30. september 2015 vegna aksturs undir áhrifum ávana og fíkniefna, en þá var ákærða gert að greiða sekt að fjárhæð 140.000 krónur. Í málinu liggur fyrir vottorð vinnuveitanda ákærða, dags. 25. maí 2020, um að ákærði hafi reynst áreiðanlegur starfsmaður allan þann tíma sem hann hafi starfað hjá fyrirtækinu og að almenn ánægja ríki með störf hans.

Brot ákærða samkvæmt I. kafla ákæru var framið 20. desember 2012 en brot ákærða samkvæmt II. kafla ákæru var framið á tímabilinu 1. ágúst 2011 til og með 8. janúar 2013. Við skýrslutöku hjá lögreglu í febrúar 2013 virðist ákærði hafa játað fyrra brotið. Hvað varðar síðara brotið þá er að finna í gögnum málsins greinargerð lögreglu, dags. 12. febrúar 2020. Þar segir að lögreglumaður sem skýrsluna ritaði hafi fengið málið til sín eftir að það hefði verið í „töluverðri bið“. Safnað hefði verið bankagögnum þegar málið hefði komið upp 2012 og hefði lögreglumaðurinn notast við þau gögn sem fyrir hefðu legið. Fram kemur að við yfirlestur á málinu hafi „strax“ 3 orðið augljóst að ákærði hafi stundað fíkniefnasölu og þannig hagnast verulega á brotastarfsemi. Í lögregluskýrslu, dags. 1. júlí 2013, er haft eftir ákærða að það gæti vel verið að hann hefði selt fíkniefni fyrir tæplega 10.500.000 krónur á árunum 2011 til 2013.

Engar skýringar hafa komið fram af hálfu ákæruvaldsins á þeim verulega drætti sem varð á rannsókn málsins hjá lögreglu og saksókn í því, en ákæra var ekki gefin út fyrr en 24. febrúar sl. Er þessi dráttur óhæfilegur og vítaverður. Fer þessi málsmeðferð í bága við 3. mgr. 18. gr. og 2. mgr. 53. gr. laga nr. 88/2008 um meðferð sakamála og 1. mgr. 70. gr. stjórnarskrárinnar.

Við ákvörðun refsingar horfir skýlaus játning ákærða honum til málsbóta auk hins ótæpilega dráttar sem varð á rannsókn og saksókn málsins. Til þyngingar horfir aftur á móti sú staðreynd að umrædd fíkniefni voru ætluð til söludreifingar í ágóðaskyni.

Brot ákærða í hinu fyrirliggjandi máli voru framin áður en ákærði gekkst undir þrjár fyrrnefndar lögreglustjórasáttir, en þar af leiðandi verður ákærða dæmdur hegningarauki vegna þeirra, sbr. 78. gr. almennra hegningarlaga.

Að öllu framangreindu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 12 mánuði. Í ljósi skýlausrar játningar ákærða og óútskýrðs dráttar á rannsókn og saksókn málsins þykir unnt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Þá verða fíkniefni gerð upptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað, þ.m.t. málsvarnarþóknun skipaðs verjanda síns en sú þóknun er ákveðin að meðtöldum virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf Ö-kk-nf, sæti fangelsi í 12 mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940. 4

Ákærði sæti upptöku á 101,61 g af amfetamíni, 3,91 g af metamfetamíni og 0,96 g af maríhúana.

Ákærði greiði þóknun skipaðs verjanda síns, U-kk-ef S-kk-ef B-kk-ef lögmanns, 458.800 krónur. Þá greiði ákærði 421.289 krónur í annan sakarkostnað.

4

Ákærði sæti upptöku á 101,61 g af amfetamíni, 3,91 g af metamfetamíni og 0,96 g af maríhúana.

Ákærði greiði þóknun skipaðs verjanda síns, U-kk-ef S-kk-ef B-kk-ef lögmanns, 458.800 krónur. Þá greiði ákærði 421.289 krónur í annan sakarkostnað.